******

**Intelligent Ethernet extender system**

Phoenix Contacts Ethernet extender system tillader for første gang tilslutning af managed og unmanaged extenders på en distance op til 20 km med plug-and-play teknologi. Denne integration muliggør diagnose af alle abonnenter og linjer via IP såvel som økonomisk tilslutning af store IP netværk.

Unmanaged Ethernet extenders bruges allerede til at køre IP kommunikation i store Ethernet netværk. Netværkene forbindes med eksisterende twisted pair kabler. Automatisk topologi og bit rate detection sparer tid og penge. En anden væsentlig fordel ved systemet er, at det kan udvides ikke-interaktivt under drift og understøtter mere end blot punkt-til-punkt og lineære topologier. En redundant ringfunktion sikrer konstant IP kommunikation, dette er særligt til store applikationer, hvor der ønskes høj systemstabilitet.

Managed Ethernet extenders kan også bruges til diagnose for unmanaged Ethernet extenders centralt via IP. Det vil sige, at systemet ikke kun registrerer ændringer i systemet, men også registrerer, hvis linjerne, som typisk er kabler der ligger i jorden, bliver dårligere, Status, advarsel og fejlmeddelelser kan automatisk sendes til kontrolcenteret via SNMP (Simple Network Management Protocol). Derudover overvåger det indbyggede intelligente Plugtrab PT-IQ overspændingsbeskyttelsessystem fra Phoenix Contact om det er intakt, eller om det har været brugt så mange gange at det er ved at være ”slidt op”, så man hele tiden holder systemet intakt.. Enkel og stabil IP netværk med Ethernet extenders er nu mere økonomisk end nogensinde før takket være denne kombination af managed og unmanaged Ethernet extenders i et netværk.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.